KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2025. május 09-i rendkívüli ülésére)
TÁRGY:
A Kiskőrösi Evangélikus Egyházközség TÁMOGATÁSI KÉRELMÉNEK ELBÍRÁLÁSA
A Kiskőrösi Evangélikus Egyházközség (továbbiakban: Kérelmező) képviseletében Arató János Lóránd igazgató lelkész 2025. április 30. napján támogatási kérelmet nyújtott be Kiskőrös Város Önkormányzata (továbbiakban: Önkormányzat) részére a TOP_PLUSZ-3.3.2-21-BK1-2022-00001 „Helyi egészségügyi és szociális infrastruktúra fejlesztése” keretében „A szociális infrastruktúra fejlesztése a Jó Pásztor Szeretetotthonban” pályázat megvalósítása céljából. A Kérelmező a pályázat kapcsán 150 millió Ft támogatásban részesült, amelyhez 14.135.385 Ft önerő szükséges, ennek fedezetét kéri az Önkormányzattól. A projekt keretén belül az intézmény területén új épület, fedett terasz építés, valamint demens kert kialakítása történne meg.
Kiskőrös Város Önkormányzatának 2025. évi költségvetési lehetőségeinek figyelembevételével a kért támogatási összeg megítélését javaslom a Képviselő-testületnek.
Fentiekre tekintettel javaslom, hogy a Képviselő-testület járuljon hozzá a Kiskőrösi Evangélikus Egyházközség által beadott kérelem támogatásához a fent megjelölt összeggel és ennek érdekében a határozat-tervezetben foglaltak szerint döntsön.
Kiskőrös, 2025. május 07.

Domonyi László sk.

polgármester
HATÁROZAT-TERVEZET
A Képviselő-testület 
1. egyetért azzal, hogy a Kiskőrös Város Önkormányzata a Kiskőrösi Evangélikus Egyházközség részére 14.135.385,- Ft, azaz tizennégymillió-egyszázharmincötezer-háromszáznyolcvanöt forint összegű támogatást nyújtson Kiskőrös Város Önkormányzatának 2025. évi költségvetése terhére a TOP_PLUSZ-3.3.2-21-BK1-2022-00001 „Helyi egészségügyi és szociális infrastruktúra fejlesztése” keretében „A szociális infrastruktúra fejlesztése a Jó Pásztor Szeretetotthonban” pályázat megvalósítása céljából. 
2. felkéri a Polgármestert, hogy a Város 2025. évi költségvetésének soron következő módosítását a fentiek figyelembevételével terjessze elő.
3. felhatalmazza a Polgármestert a támogatással kapcsolatos szükséges jognyilatkozatok megtételére, a határozat-tervezet mellékletét képező támogatási szerződés aláírására.
Felelős: 
polgármester
Határidő: 

